APSTIPRINĀTS

ar akciju sabiedrības „Pasažieru vilciens”

valdes priekšsēdētāja

2016.gada 23.decembra rīkojumu Nr.386

SARUNU PROCEDŪRAS

ar publikāciju

**„Darbinieku veselības apdrošināšana”,**

iepirkuma identifikācijas Nr. AS”PV”/2016/46

NOLIKUMS

**Rīga, 2016**

1. **VISPĀRĪGĀ INFORMĀCIJA**
2. **Sarunu procedūra sastāv no 2 (diviem) posmiem**

1.posms – Pieteikumu iesniegšana un kandidātu atlase;

2.posms – Piedāvājumu iesniegšana, vērtēšana un sarunas ar pretendentiem.

1. **Pasūtītāja rekvizīti**

vienotais reģistrācijas Nr.40003567907,

PVN maksātāja reģistrācijas Nr. LV 40003567907,

juridiskā adrese: Turgeņeva iela 14, Rīga, Latvija, LV-1050,

banka: AS SWEDBANK

SWIFT: HABALV22

konta Nr. LV76HABA0551002713776

[www.pv.lv](http://www.pv.lv)

1. **Pasūtītāja kontaktpersona**

Pasūtītāja kontaktpersona ir Aldis Ezeriņš AS „Pasažieru vilciens” Iepirkumu daļas vecākais iepirkumu speciālists**, tālrunis +371 67233807,** fakss +371 **67233049,** e-pasts [aldis.ezerins@pv.lv](mailto:aldis.ezerins@pv.lv).

1. **Sarunu procedūras priekšmets un līguma izpildes termiņš**
   1. Sarunu procedūras priekšmets ir AS „Pasažieru vilciens” darbinieku un ģimenes locekļu veselības apdrošināšana.
   2. Iesniegt piedāvājumu var tikai par visu sarunu procedūras priekšmetu.
   3. Piedāvājuma variantu iesniegšana nav paredzēta.
   4. Piedāvājuma cena jānorāda *euro*.
   5. Piedāvājuma cenā jābūt iekļautiem visiem izdevumiem, kas saistās ar līguma izpildi.
   6. Paredzētais apdrošināšanas polišu darbības termiņš no 01.03.2017. – 28.02.2018.
   7. Pasūtītājs ir tiesīgs mainīt apdrošināmo personu skaitu 10% robežās.
   8. Līguma izpildes laiks un vieta - saskaņā ar līguma projektā (4.pielikums) noteikto.
2. **Dokumentu noformēšana**
   1. Piedāvājumam jābūt ar satura rādītāju, cauršūtam tā, lai dokumentus nebūtu iespējams atdalīt, lapām jābūt sanumurētām, numerācijai jāatbilst satura rādītājam.
   2. Piedāvājuma dokumentus izstrādā atbilstoši Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.
   3. Pieteikuma un piedāvājuma dokumentācija jāiesniedz Pasūtītājam rakstveidā, latviešu valodā. Gadījumā, ja cita iesniedzamā informācija ir svešvalodā, tad piedāvājumam ir jāpievieno tulkojums latviešu valodā, kas atbilst Latvijas Republikas Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.
   4. Piedāvājumam jāatbilst nolikumā noteiktajām prasībām. Dokumentus paraksta pretendenta pārstāvis (amatpersona), kuram ir šādas tiesības. Ja dokumentus paraksta pilnvarota persona, piedāvājuma dokumentiem jāpievieno attiecīgi noformēta pilnvara.
3. **Dokumentu izsniegšana, informācijas sniegšana un atbildes uz jautājumiem:**
   1. Pēc iepirkuma procedūras izsludināšanas, iepirkuma procedūras dokumenti, tajā skaitā nolikums, grozījumi un atbildes uz piegādātāju jautājumiem, ir brīvi un tieši pieejami elektroniskā formātā Pasūtītāja mājaslapā <http://www.pv.lv/lv/iepirkumi/>. Ar dokumentiem papīra formātā var iepazīties Pasūtītāja telpās Turgeņeva ielā 14, Rīgā, Latvijā, 104.kabinetā, iepriekš sazinoties ar nolikumā norādīto Pasūtītāja kontaktpersonu.
   2. Papildus iepirkuma procedūras dokumentiem, Pasūtītājs mājaslapā <http://www.pv.lv/lv/iepirkumi/> publicē šādu informāciju:
      1. grozījumus iepirkuma procedūras dokumentos ne vēlāk kā 1 (vienu) darba dienu pēc šo grozījumu apstiprināšanas;
      2. papildus informāciju, kas sniegta piegādātājam, norādot arī piegādātāja uzdoto jautājumu, vienlaikus ar papildus informācijas nosūtīšanu piegādātājam.
   3. Piegādātājam ir jāseko līdzi visām izmaiņām iepirkuma procedūras dokumentos, ko Pasūtītājs ievieto Pasūtītāja mājaslapā <http://www.pv.lv/lv/iepirkumi/> un jāievēro tās piedāvājuma sagatavošanā.
   4. Ja ieinteresētais piegādātājs pieprasa izsniegt iepirkuma procedūras dokumentus papīra formātā, tie izsniedzami 2 (divu) darba dienu laikā pēc dokumentu pieprasījuma saņemšanas, ievērojot nosacījumu, ka dokumentu pieprasījums saņemts laikus - ne mazāk kā 2 (divas) darba dienas pirms pieteikumu iesniegšanas termiņa beigām.
   5. Papildu informāciju, kā arī atbildes uz jautājumiem Pasūtītājs sniedz iespējami īsā laikā, bet ne vēlāk kā 4 (četras) dienas pirms pieteikumu vai piedāvājumu iesniegšanas termiņa beigām, ievērojot nosacījumu, ka informācijas pieprasījums ir saņemts laikus (ne vēlāk kā 6 (sešas) dienas pirms pieteikuma vai piedāvājuma iesniegšanas termiņa beigām).
   6. Informācijas apmaiņa starp Pasūtītāju un piegādātājiem notiek ar pasta, kurjerpasta, elektroniskā pasta vai faksa starpniecību. Visa korespondence šīs sarunu procedūras gaitā jāsūta Pasūtītāja kontaktpersonai ar norādi: *„Darbinieku veselības apdrošināšana”, iepirkuma identifikācijas Nr. AS”PV”/2016/46”.*

**II.** **PIETEIKUMA IESNIEGŠANA UN KANDIDĀTU ATLASE**

**(sarunu procedūras 1.posms)**

1. **Kandidātu atlases prasības**
   1. Kandidāts tiek izslēgts no turpmākas dalības iepirkuma procedūrā un pieteikums netiek izvērtēts, ja:
      1. pārbaudot informāciju, tiek konstatēti Sabiedrisko pakalpojumu sniedzēju iepirkumu likuma 42.panta pirmajā daļā minētie kandidātu vai pretendentu izslēgšanas nosacījumi;
      2. kandidātam nav licence (vai licencei pielīdzināts dokuments) veselības apdrošināšanas pakalpojumu sniegšanai.
   2. Pasūtītājam ir tiesības pieprasīt kandidātam dokumentus vai iegūt informāciju publiskās datubāzēs par Sabiedrisko pakalpojumu sniedzēju iepirkumu likuma 42. panta pirmajā daļā minētajiem pretendentu izslēgšanas nosacījumiem.
2. **Pieteikumā iekļauj šādu informāciju un dokumentus:**
   1. Pieteikuma vēstuli (1.pielikums);
   2. Dokumenta, kas apliecina, ka kandidāts ir reģistrēts Latvijas Republikas komercreģistrā vai līdzvērtīgā reģistrā ārvalstīs, kopija;
   3. Dokumenta (licences), kas apliecina kandidāta tiesības nodarboties ar veselības apdrošināšanas pakalpojumu sniegšanu, kopija.

1. **Pieteikuma iesniegšana, atvēršana un derīguma termiņš**
   1. Kandidāts pieteikumu sarunu procedūrai iesniedz slēgtā apsloksnē līdz 2017.gada 06.janvārim plkst.09:00, Rīgā, Turgeņeva ielā 14, 104.kabinetā (AS „Pasažieru vilciens” Iepirkumu daļā).
   2. Pieteikumu iesniedz aizlīmētā aploksnē, uz kuras norāda: *„„AS „Pasažieru vilciens” Sarunu procedūrai „Darbinieku veselības apdrošināšana”, iepirkuma identifikācijas Nr.AS”PV”/2016/46, neatvērt līdz pieteikumu iesniegšanas termiņa beigām”* un kandidāta nosaukumu.
   3. Kandidātam ir jāsagatavo pieteikuma 1 (viens) oriģināls un 1 (viena) kopija, katru sējumu caurauklojot un attiecīgi norādot „Oriģināls” vai „Kopija”. Ja starp sējumiem būs pretrunas, tad vērā tiks ņemts pieteikuma oriģināls.
   4. Pieteikumu, kas iesniegts pēc 9.1.punktā noteiktā termiņa, Pasūtītājs atstāj bez izskatīšanas un nosūta atpakaļ kandidātam.
   5. Pieteikumu atvēršana tiek veikta slēgtā sēdē.
   6. Kandidāta pieteikuma derīguma termiņš – 90 (deviņdesmit) dienas no pieteikuma iesniegšanas termiņa beigām.
   7. Kandidāts var grozīt vai atsaukt savu pieteikumu, iesniedzot Pasūtītājam par to rakstisku paziņojumu līdz iesniegšanai noteiktā termiņa beigām.
   8. Pasūtītājs ir tiesīgs lūgt, lai kandidāts vai kompetenta institūcija papildina vai izskaidro dokumentus, kas iesniegti atbilstoši sarunu procedūras dokumentos izvirzītajām prasībām.
2. **Pieteikumu vērtēšanas kārtība un lēmuma pieņemšana**
   1. Pēc kandidātu pieteikumu atvēršanas tiks vērtēta kandidātu un iesniegto atlases dokumentu atbilstība sarunu procedūras nolikuma 7. un 8.punktam.
   2. Pieteikumu vērtēšana tiek veikta slēgtā sēdē.
   3. Pasūtītājs noraida kandidāta pieteikumu un izslēdz kandidātu no turpmākās dalības sarunu procedūrā, ja kandidāts vai kandidāta pieteikums neatbilst kādām no nolikumā minētajām prasībām.
   4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus kandidātus par pieņemto lēmumu attiecībā uz kandidātu atlases rezultātiem, t.sk. noraidītajam kandidātam, norādot iesniegtā pieteikuma noraidīšanas iemeslus.
   5. Visi kandidāti, kuru pieteikumi tiks atzīti par atbilstošiem atlases prasībām, tiks uzaicināti noteiktā termiņā iesniegt piedāvājumus sarunu procedūras 2.posmam.
   6. Pasūtītājs pieņem lēmumu izbeigt iepirkuma procedūru, ja sarunu procedūrā nav iesniegti pieteikumi vai ja visi kandidāti neatbilst izvirzītajām atlases prasībām.
   7. Pasūtītājam ir tiesības pieprasīt kandidātam dokumentus vai iegūt informāciju publiskās datubāzēs par Sabiedrisko pakalpojumu sniedzēju iepirkumu likuma 42.panta pirmajā daļā minētajiem kandidātu izslēgšanas nosacījumiem.

**III. PIEDĀVĀJUMA IESNIEGŠANA, VĒRTĒŠANA UN SARUNAS**

**(sarunu procedūras 2.posms)**

1. **Piedāvājumā jāiekļauj šādi dokumenti:**
   1. Piedāvājums atbilstoši 2.pielikumā norādītajam paraugam.
   2. Tehniskais piedāvājums, kas sagatavots atbilstoši 3.pielikumā noteiktajām prasībām.
   3. Pretendenta apstiprināti, spēkā esoši apdrošināšanas noteikumi, saskaņā ar kuriem pretendents sniedz veselības apdrošināšanas pakalpojumus.
   4. Ar apdrošinātās personas saņemto ārstniecības pakalpojumu saistīto izdevumu kompensācijas apraksts.
   5. Pretendenta filiāļu (klientu apkalpošanas centru), kas atrodas Latvijas Republikā, saraksts.
   6. Pretendenta līgumorganizāciju saraksts (tajā skaitā līgumiestāžu filiāles), norādot adresi.
   7. Ārstniecības iestāžu - līgumorganizāciju skaits Rīgā, Jelgavā, Daugavpilī, Rēzeknē, Tukumā, Ogrē un Jēkabpilī, atsevišķi norādot līgumorganizāciju skaitu katrā minētajā administratīvajā teritorijā.
   8. Apliecinājumu, ka pretendents apņemas nodrošināt Pasūtītāja darbinieku ģimenes locekļu veselības apdrošināšanu uz tādiem pašiem nosacījumiem, kādi izteikti piedāvājumā sarunu procedūrai.
   9. Pakalpojumu (izņēmumu) uzskaitījumu, kuri piedāvājuma ietvaros netiek apmaksāti, tajā skaitā medicīnas līdzekļi un zāles.
   10. Apliecinājumu, ka gadījumā, ja kāds sarunu procedūras ietvaros iesniegtais dokuments ir pretrunā, ierobežo vai ir tulkojams divējādi attiecībā pret tehnisko piedāvājumu, kas iesniegts šajā sarunu procedūrā, prioritāri ir pretendenta tehniskā piedāvājuma nosacījumi.
2. **Piedāvājuma iesniegšana, atvēršana un derīguma termiņš**
   1. Piedāvājumu sarunu procedūrai iesniedz Pasūtītāja uzaicinājumā norādītajā termiņā un vietā (saskaņā ar nolikuma 1.pielikuma 5.punktu).
   2. Piedāvājumu iesniedz aizlīmētā aploksnē, uz kuras norāda: *„AS „Pasažieru vilciens” Sarunu procedūrai „Darbinieku veselības apdrošināšana”, iepirkuma identifikācijas Nr. AS”PV”/2016/46, Neatvērt līdz piedāvājumu iesniegšanas termiņa beigām”* un pretendenta nosaukumu.
   3. Pretendentam ir jāsagatavo piedāvājuma 1 (viens) oriģināls un 1 (viena) kopija, katru sējumu caurauklojot un attiecīgi marķējot „Oriģināls” vai „Kopija”. Ja starp sējumiem būs pretrunas, tad vērā tiks ņemts piedāvājuma oriģināls.
   4. Piedāvājumu pretendents var iesniegt tikai par visu sarunu procedūras priekšmetu kopā.
   5. Piedāvājumu atvēršana ir atklāta. Pasūtītājs sastāda sarakstu, kurā norāda atvēršanas sēdes dalībnieka vārdu, uzvārdu, uzņēmuma nosaukumu (firmu), kuru tas pārstāv.
   6. Piedāvājumus atver to iesniegšanas secībā. Pēc pretendenta piedāvājuma atvēršanas tiek nosaukts pretendents, piedāvājuma iesniegšanas laiks, nolasīta tā piedāvātā cena par katru piedāvātās apdrošināšanas programmas veidu.
   7. Piedāvājumu, kas iesniegts pēc Pasūtītāja noteiktā termiņa, Pasūtītājs nosūta atpakaļ pretendentam bez izskatīšanas.
   8. Pretendenta piedāvājuma derīguma termiņš – 90 (deviņdesmit) dienas no piedāvājuma iesniegšanas beigu termiņa.
   9. Pretendents var grozīt vai atsaukt savu piedāvājumu, iesniedzot Pasūtītājam par to rakstisku paziņojumu līdz iesniegšanai noteiktajam termiņam. Grozījumu vai atsaukumu atver pirms piedāvājuma atvēršanas.
   10. Izņēmuma kārtā Pasūtītājs var lūgt pretendentam uz noteiktu laiku pagarināt piedāvājuma derīguma termiņu. Lūgumam un pretendenta atbildei jābūt rakstiski nosūtītai pa faksu vai e-pastu.
   11. Ja piedāvājums satur konfidenciālu informāciju, pretendentam tas jānorāda piedāvājumā. Par konfidenciālu nevar noteikt piedāvāto apdrošināšanas programmu cenu.
   12. Piedāvājumu pārbaudei, izvērtēšanai un salīdzināšanai Pasūtītājs var prasīt pretendentam skaidrojumus par piedāvājumu.
3. **Piedāvājumu izvēles kritērijs**
   1. Piedāvājumu izvēles kritērijs ir sarunu procedūras nolikumā noteiktajām prasībām atbilstošs saimnieciski visizdevīgākais piedāvājums.
   2. Saimnieciski visizdevīgākā piedāvājuma noteikšanas kritēriji:

| Nr.  p.k. | Kritērijs | Apzīmējumi | Maksimāli iespējamais punktu skaits |
| --- | --- | --- | --- |
| 1. | Apdrošināšanas prēmija (polises cena) vienai personai gadā veselības apdrošināšanas Pamatprogrammai 1 (Tehniskās specifikācijas 14.1. punkts) | P1 | 46 |
| 2. | Apdrošināšanas pakalpojuma kvalitāte (ierobežojumi un priekšrocības) veselības apdrošināšanas Pamatprogrammai (Tehniskās specifikācijas 14.1. punkts) | P2 | 16 |
| 3. | Apdrošinājuma summa pakalpojumiem veselības apdrošināšanas Pamatprogrammai (Tehniskās specifikācijas 14.1. punkts) | P3 | 10 |
| 4. | Ar saņemto pakalpojumu saistīto izdevumu kompensācijas ierobežojumi un nosacījumi | P4 | 4 |
| 5. | Ārstniecības līgumorganizāciju skaits Rīgā, Jelgavā, Daugavpilī, Rēzeknē, Tukumā, Ogrē, Jēkabpilī. | P5 | 4 |
| 6. | Gada apdrošināšanas prēmijas apdrošināšanas papildprogrammām (vienai personai): | x | x |
| 6.1. | Apdrošināšanas prēmija medikamentu iegādei ar 50% atlaidi, limits ne mazāk kā 220,00 EUR | P6 | 4 |
| 6.2. | Apdrošināšanas prēmija zobārstniecības pakalpojumiem ar 50% atlaidi un limitu ne mazāk kā 320,00 EUR | P7 | 4 |
| 6.3. | Apdrošināšanas prēmija optikas preču iegādei ar 100% atlaidi, limits ne mazāk kā 70,00 EUR | P8 | 4 |
| 6.4. | Apdrošināšanas prēmija sporta nodarbību apmeklējumam ne retāk kā 1 x nedēļā, ne mazāk kā 60 x gadā, kopējais limits ne mazāk kā 360,00 EUR, viena apmeklējuma ierobežojums ne mazāk kā 6,00 EUR, jāparedz abonementu apmaksa | P9 | 4 |
| 6.5. | Apdrošināšanas prēmija sporta nodarbību vai veselību veicinošu nodarbību apmeklējumam, ne retāk kā 1 x nedēļā, ne mazāk kā 60 x gadā, kopējais limits ne mazāk kā 540,00 EUR, viena apmeklējuma ierobežojums ne mazāk kā 9,00 , jāparedz abonementu apmaksa | P10 | 4 |
| Kopējais iespējamais (maksimālais) punktu skaits | | | 100 |

13.3.Punktu piešķiršanas principi:

13.3.1. **P1** - Vērtēšanas kritērijs: Apdrošināšanas prēmija vienai personai gadā **Veselības apdrošināšanas Pamatprogrammai** (Tehniskās specifikācijas 14.1. punkts). Pēc cenas vislētākais piedāvājums tiek novērtēts ar maksimālo punktu skaitu – **46** punkti. Punkti pārējiem cenu piedāvājumiem tiek aprēķināti pēc formulas:

46 \* (x / y) = z, kur

46 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

z – attiecīgajam piedāvājumam piešķirtie punkti.

* + 1. **P2** - vērtēšanas kritērijs: Apdrošināšanas pakalpojuma kvalitāte (ierobežojumi un priekšrocības) **veselības apdrošināšanas Pamatprogrammai** (Tehniskās specifikācijas 14.1. punkts, maksimālais iegūstamais punktu skaits 16 punkti):

Apdrošināšanas pakalpojuma kvalitāte tiek vērtēta, ievērojot pretendenta iesniegtajos apdrošināšanas noteikumos un piedāvātajās programmās iekļautos nosacījumus – ierobežojumus un priekšrocības. Par ierobežojošiem tiks uzskatīti gadījumi un/vai nosacījumi, kas neparedz pakalpojumu apmaksu pilnībā vai daļēji vai satur cita rakstura ierobežojumus, kuri nav pretrunā tehniskajām specifikācijām un tehniskajam piedāvājumam. Par priekšrocībām tiks uzskatīti gadījumi un/vai nosacījumi, kas nodrošina Pasūtītājam kvalitatīvāku pakalpojumu. Maksimālais piešķiramo punktu skaits – **16** punkti. Vērtējot Pretendentu piedāvājumus, punktus piešķir, ievērojot katra ierobežojuma vai priekšrocības būtiskumu, par vienādiem vai līdzīgiem nosacījumiem piešķirot vienādu punktu skaitu. Kritērija ietvaros par ierobežojumiem punkti tiek samazināti, par priekšrocībām – piešķirti.

* + 1. **P3** - Vērtēšanas kritērijs: Apdrošinājuma summa pakalpojumiem **Veselības apdrošināšanas Pamatprogrammai** (Tehniskās specifikācijas 14.1. punkts). Piedāvājumam ar lielāko apdrošinājuma summu pakalpojumiem tiek piešķirts maksimālais punktu skaits – 10 punkti**.** Punkti pārējiem summu piedāvājumiem tiek aprēķināti pēc formulas:

10 \* (x / y) = z, kur

4 – maksimāli iespējamais punktu skaits;

x – mazākā piedāvātā apdrošinājuma summa;

y – apdrošinājuma summa piedāvājumam, kuram aprēķina punktus;

z – attiecīgajam piedāvājumam piešķirtie punkti.

* + 1. **P4** - Vērtēšanas kritērijs: Ar saņemto pakalpojumu saistīto izdevumu kompensācijas ierobežojumi un nosacījumi:

Šis kritērijs tiek vērtēts atbilstoši Pretendenta iesniegtajam ar apdrošinātās personas saņemto ārstniecības pakalpojumu saistīto izdevumu kompensācijas aprakstam, tajā iekļautajiem ar pakalpojumu iegādi saistīto izdevumu kompensācijas ierobežojumiem vai priekšrocībām. Maksimālais piešķiramo punktu skaits – **4** punkti. Vērtējot Pretendentu piedāvājumus, punktus piešķir, ievērojot katra ierobežojuma vai priekšrocības būtiskumu, par vienādiem vai līdzīgiem nosacījumiem piešķir vienādu punktu skaitu. Kritērija ietvaros par ierobežojumiem punkti tiek samazināti, par priekšrocībām – piešķirti.

* + 1. **P5** - Vērtēšanas kritērijs: Ārstniecības līgumorganizāciju skaits Rīgā, Jelgavā, Daugavpilī, Rēzeknē, Tukumā, Ogrē un Jēkabpilī.

Ārstniecības līgumorganizāciju skaita vērtēšanai izmanto Pretendenta iesniegto līgumorganizāciju sarakstu.

Maksimālo punktu skaitu – 4 punktus iegūst piedāvājums, kurā norādīts visvairāk ārstniecības līgumorganizāciju Rīgā, Jelgavā, Daugavpilī, Rēzeknē, Tukumā, Ogrē un Jēkabpilī. Pārējo piedāvājumu punktu skaits tiek aprēķināts proporcionāli pēc sekojošas formulas:

4 \* (x / y) = z, kur

4 – maksimāli iespējamais punktu skaits;

x – piedāvājums, kuram aprēķina punktus;

y – piedāvājums ar vislielāko līgumorganizāciju skaitu;

z – attiecīgajam piedāvājumam piešķirtie punkti.

* + 1. **P6** - Vērtēšanas kritērijs: Medikamentu iegāde ar 50% atlaidi, limits ne mazāk kā 220,00EUR Pēc cenas vislētākais veselības apdrošināšanas piedāvājums tiek novērtēts ar maksimālo punktu skaitu – **4** punkti. Pārējo piedāvājumu cenām punkti tiek aprēķināti pēc formulas:

4 \* (x / y) = z, kur

4 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

z – attiecīgajam piedāvājumam piešķirtie punkti.

* + 1. **P7** - Vērtēšanas kritērijs: Zobārstniecības pakalpojumi ar 50% atlaidi un limitu ne mazāk kā 320,00 EUR. Pēc cenas vislētākais piedāvājums tiek novērtēts ar maksimālo punktu skaitu – **4** punkti.Pārējo piedāvājumu cenām punkti tiek aprēķināti pēc formulas:

4 \* (x / y) = z, kur

4 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

* + 1. **P8** - Vērtēšanas kritērijs: Optikas preču iegāde ar 100% atlaidi, limits ne mazāk kā 70,00EUR. Pēc cenas vislētākais piedāvājums tiek novērtēts ar maksimālo punktu skaitu – **4** punkti.Pārējo piedāvājumu cenām punkti tiek aprēķināti pēc formulas:

4 \* (x / y) = z, kur

4 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

z – attiecīgajam piedāvājumam piešķirtie punkti.

* + 1. **P9 -** Vērtēšanas kritērijs: Sporta nodarbību apmeklējums ne retāk 1 x nedēļā, ne vairāk kā 60 x gadā, kopējais limits ne mazāk kā 360,00 EUR, viena apmeklējuma ierobežojums ne mazāk kā 6,00 EUR, jāparedz abonementu apmaksa. Pēc cenas vislētākais piedāvājums tiek novērtēts ar maksimālo punktu skaitu – **4** punkti.Pārējo piedāvājumu cenām punkti tiek aprēķināti pēc formulas:

4 \* (x / y) = z, kur

4 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

z – attiecīgajam piedāvājumam piešķirtie punkti.

* + 1. **P10** - Vērtēšanas kritērijs: Sporta nodarbību vai veselību veicinošu nodarbību apmeklējums, ne retāk kā 1x nedēļā, ne vairāk kā 60 x gadā, kopējais limits ne mazāk kā 540,00 EUR, viena apmeklējuma ierobežojums ne mazāk kā 9,00 EUR, jāparedz abonementu apmaksa. Pēc cenas vislētākais piedāvājums tiek novērtēts ar maksimālo punktu skaitu – **4** punkti.Pārējo piedāvājumu cenām punkti tiek aprēķināti pēc formulas:

4 \* (x / y) = z, kur

4 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

z – attiecīgajam piedāvājumam piešķirtie punkti.

* 1. Kopējais katram piedāvājumam piešķirto punktu skaits tiek noteikts, veicot aprēķinu par katru vērtēšanas kritēriju (P1-P10) atsevišķi, un saskaitot iegūtu punktu summu katram piedāvājumam.
  2. Punkta nominālvērtības solis, kas tiek piešķirts saskaņā ar 13.3.2. un 13.3.4. punktu, ir noteikts 0,50 punkti.
  3. Punkti, kuru aprēķins tiek veikts saskaņā ar norādītajām formulām, tiek aprēķināti ar precizitāti līdz divām zīmēm aiz komata.

1. **Piedāvājumu izvērtēšana un sarunas ar pretendentiem**
   1. Pasūtītājs pārbauda piedāvājuma noformējuma un dokumentu atbilstību sarunu procedūras nolikuma prasībām. Ja piedāvājums neatbilst kādām no nolikuma minētajām prasībām, piedāvājumu noraida un izslēdz pretendentu no turpmākās dalības sarunu procedūrā.
   2. Pasūtītājs izvērtē pretendenta piedāvājuma atbilstību nolikuma tehniskajām specifikācijām. Ja piedāvājums neatbilst minētajām prasībām, Pasūtītājs noraida piedāvājumu un izslēdz pretendentu no turpmākās dalības sarunu procedūrā.
   3. Piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja Pasūtītājs konstatē aritmētiskas kļūdas, tās izlabo, par pamatu ņemot norādītās vienību cenas. Par kļūdu labojumu un laboto piedāvājuma summu paziņo pretendentam, kura pieļautās kļūdas labotas. Vērtējot piedāvājumu, Pasūtītājs ņem vērā labojumus.
   4. Pasūtītājs ar vienu vai vairākiem pretendentiem var veikt sarunas, lai apspriestu līguma noteikumus. Sarunu gaita tiks protokolēta.
   5. Pirms lēmuma par sarunu procedūras rezultātiem pieņemšanas Pasūtītājs pārliecinās, vai pretendentam, kuram būtu piešķiramas līguma slēgšanas tiesības, nav apturēta vai pārtraukta saimnieciskā darbība, kā arī nav Valsts ieņēmumu dienesta administrēto nodokļu (nodevu) parāda, kas pārsniedz 150 *euro* (viens simts piecdesmit *euro*). Ja konstatēts, ka attiecīgā pretendenta saimnieciskā darbība ir apturēta vai pārtraukta, vai arī Valsts ieņēmumu dienesta administrēto nodokļu (nodevu) parāds pārsniedz 150 *euro* (viens simts piecdesmit *euro*), šim pretendentam nepiešķir līguma slēgšanas tiesības un izvēlas nākamo izdevīgāko piedāvājumu, vai arī izbeidz vai pārtrauc sarunu procedūru.
   6. Pasūtītājam ir tiesības pieprasīt pretendentam iesniegt apliecinātu izdruku no Valsts ieņēmumu dienesta elektroniskās deklarēšanās sistēmas par to, ka tam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*.
   7. Pēc nolikuma 14.5.apakšpunktā minētās informācijas izvērtēšanas Pasūtītājs nosaka saimnieciski visizdevīgāko piedāvājumu, atbilstoši nolikuma 13.2.punktā noteiktajam.
2. **Lēmuma pieņemšana un līguma noslēgšana**
   1. Lēmums par sarunu procedūras rezultātiem tiek pieņemts pēc visu pretendentu noteiktā kārtībā iesniegto piedāvājumu izvērtēšanas, sarunām ar pretendentu (-iem), ja tādas tiek veiktas.
   2. Pasūtītājs 5 (piecu) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot:
      1. noraidītajam pretendentam tā iesniegtā piedāvājuma noraidīšanas iemeslus;
      2. pretendentam, kurš iesniedzis atbilstošu piedāvājumu, izraudzītā piedāvājuma raksturojumu un nosacītās priekšrocības.
   3. Pasūtītājam ir tiesības jebkurā brīdī līdz apdrošināšanas līguma noslēgšanai izbeigt vai pārtraukt sarunu procedūru, ievietojot par to paziņojumu Pasūtītāja mājaslapā, ja iepirkums tiek izbeigts vai pārtraukts pirms pieteikumu iesniegšanas termiņa, un 3 (triju) darba dienu laikā pēc lēmuma pieņemšanas, vienlaikus informējot par to visus sarunu procedūras dalībniekus, ja iepirkuma procedūra tiek izbeigta vai pārtraukta pēc pieteikumu iesniegšanas.
   4. Ja izraudzītais pretendents Pasūtītāja noteiktajā termiņā neparaksta apdrošināšanas līgumu, Pasūtītājs pieņem lēmumu slēgt līgumu ar pretendentu, kura piedāvājums ir nākamais saimnieciski visizdevīgākais, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar pretendentu, kura piedāvājums ir nākamais saimnieciski visizdevīgākais, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
   5. Sarunu procedūra noslēdzas pēc visu nolikumā noteiktā kārtībā saņemto piedāvājumu izskatīšanas, sarunu procedūras uzvarētāja noteikšanas vai visu piedāvājumu noraidīšanas, vai apdrošināšanas līguma noslēgšanas.

Pielikumā: 1. Pieteikuma forma dalībai sarunu procedūrā - 1 (viena) lapa;

2. Piedāvājuma forma sarunu procedūrai - 2 (divas) lapas;

3. Tehniskās specifikācijas - 4 (četras) lapas;

4. Līguma projekts – 3 (trīs) lapas.

**1. pielikums**

AS „Pasažieru vilciens”

sarunu procedūras„Darbinieku veselības apdrošināšana”

nolikumam

*[uz kandidāta veidlapas]*

2016.gada \_\_\_.\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS**

DALĪBAI SARUNU PROCEDŪRĀ

Kandidāts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kandidāta nosaukums)*

reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

*(Kandidāta pārstāvja vārds, uzvārds, amats)*

ar šī pieteikuma iesniegšanu:

1. apliecina savu dalību AS „Pasažieru vilciens” izsludinātajā sarunu procedūrā „Darbinieku veselības apdrošināšana”, iepirkuma identifikācijas Nr. AS”PV”/2016/46;
2. apliecina, ka neatbilst nevienam no sarunu procedūras nolikuma 7.1.punktā minētajiem kandidātu izslēgšanas gadījumiem un piekrīt nolikuma prasībām;
3. apliecina, ka uz kandidātu neattiecas Sabiedrisko pakalpojumu sniedzēju iepirkumu likuma 42. panta pirmajā daļā noteiktie kandidātu izslēgšanas nosacījumi;
4. apliecina, ka ir informēts, ka, izpildoties kādam no nolikuma 7.1.punktā minētajiem kandidātu izslēgšanas gadījumiem pieteikuma derīguma termiņa laikā, kandidāta pieteikums var tikt noraidīts vai līguma slēgšanas tiesību piešķiršanas gadījumā Pasūtītājs var atteikties slēgt iepirkuma līgumu;
5. piekrīt sarunu procedūras 2.posmā, ja kandidāts tam tiks atlasīts, sagatavot un iesniegt piedāvājumu 10 (desmit) dienu termiņā;
6. apliecina, ka pieteikuma derīguma termiņš ir 90 (deviņdesmit) dienas no pieteikuma iesniegšanas termiņa beigām;
7. apliecina, ka visas sniegtās ziņas ir patiesas.

Pielikumā: *(norādīt pievienotos dokumentus un to lappušu skaitu)*

Kandidāta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Kontaktpersonas tālruņa (faksa) numurs, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Kandidāta pārstāvja paraksts, amats, vārds un uzvārds)*

**2. pielikums**

AS „Pasažieru vilciens”

sarunu procedūras„Darbinieku veselības apdrošināšana”

nolikumam

*[uz pretendenta veidlapas]*

2016.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

**PIEDĀVĀJUMS**

SARUNU PROCEDŪRAI

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pretendenta nosaukums)*

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

*(Pretendenta pārstāvja vārds, uzvārds, amats)*

**FINANŠU PIEDĀVĀJUMS**

|  |  |  |  |
| --- | --- | --- | --- |
| **Nr. p. k.** | **Piedāvātās apdrošināšanas programmas** | **mērvienība** | **Apdrošināšanas prēmija – piedāvātā cena par vienu apdrošināšanas programmu (EUR)** |
| 1. | Pamatprogramma | 1 gab. |  |
| 2. | Papildprogramma medikamentu iegādei ar 50% atlaidi, limits ne mazāk kā 220,00 EUR | 1 gab. |  |
| 3. | Papildprogramma zobārstniecības pakalpojumiem ar 50% atlaidi un limitu ne mazāk kā 320,00 EUR | 1 gab. |  |
| 4. | Papildprogramma optikas preču iegādei ar 100% atlaidi, limits ne mazāk kā 70,00 EUR | 1 gab. |  |
| 5. | Papildprogramma sporta nodarbību vai veselību veicinošu nodarbību apmeklējumam, ne retāk kā 1 x nedēļā, ne mazāk kā 60 x gadā, kopējais limits ne mazāk kā 360,00 EUR, viena apmeklējuma ierobežojums ne mazāk kā 6,00 EUR, jāparedz abonementu apmaksa | 1 gab. |  |
| 6. | Papildprogramma sporta nodarbību vai veselību veicinošu nodarbību apmeklējumam, ne retāk kā 1 x nedēļā, ne mazāk kā 60 x gadā, kopējais limits ne mazāk kā 540,00 EUR, viena apmeklējuma ierobežojums ne mazāk kā 9,00 EUR, jāparedz abonementu apmaksa | 1 gab. |  |
| **KOPĀ** | | |  |

Ar šo [*piedāvājuma iesniedzējs*] apliecina, ka kopējā piedāvājuma cena ir ................. [*summa vārdiem*].

Apliecinu, ka piedāvājuma cenā ir iekļautas visas izmaksas, kas saistītas ar paredzamā līguma izpildi.

Piedāvājuma derīguma termiņš ir 90 (deviņdesmit) dienas no piedāvājumu iesniegšanas termiņa beigām.

Piedāvājumu iesniedza

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta pārstāvja paraksts, amats, vārds un uzvārds)*

**3. pielikums**

AS „Pasažieru vilciens”

sarunu procedūras„Darbinieku veselības apdrošināšana”

nolikumam

**TEHNISKĀS SPECIFIKĀCIJAS**

1. Vispārēja informācija par iepirkuma priekšmetu:
   1. Iepirkuma priekšmets ir Pasūtītāja – AS „Pasažieru vilciens” darbinieku un to ģimenes locekļu (darbinieku laulātie, vecāki un bērni) veselības apdrošināšana. Veselības apdrošināšanas polisēm ir jābūt spēkā 24 stundas diennaktī, visā Latvijas Republikas teritorijā. Paredzēts apdrošināto personu līdzmaksājums, kuru administrē Pasūtītājs.
   2. Paredzamais apdrošināmo personu skaits – 1100 (viens tūkstotis viens simts). Apdrošināto personu skaits līguma darbības laikā var tikt mainīts 10% robežās.
   3. Pretendentam, sagatavojot piedāvājumu, tajā jāiekļauj visas ar paredzamā līguma izpildi saistītās izmaksas - administrēšanas, karšu izgatavošanas, u.c. neuzskaitītās, bet ar paredzamā līguma izpildi saistītās izmaksas, tajā skaitā iespējamās veselības apdrošināšanas tirgus svārstības un finanšu riski.
   4. Līguma izpildes termiņš – apdrošināšanas periods (polises derīguma termiņš) - viens gads (12 mēneši) – no 01.03.2017. līdz 28.02.2018.
   5. Darbinieku ģimenes locekļi apdrošināšanas pakalpojumam tiks pieteikti līdz apdrošināšanas perioda sākumam. Darbinieku ģimenes locekļu apdrošināšanai jāpiedāvā tikai Tehnisko specifikāciju 14.1.punktā minētā Pamatprogramma, papildprogrammu izvēle nav paredzēta.
2. Pasūtītājs veselības apdrošināšanas pakalpojuma apmaksu veic šādā veidā: apmaksa tiek veikta pa daļām, saskaņā ar Apdrošinātāja rēķinu, ne retāk, kā vienu reizi mēnesī, proporcionāli noslēgtā Līguma summai. Apmaksas termiņš – 10 (desmit) dienu laikā skaitot no rēķina saņemšanas dienas, par katru tekošo mēnesi.
3. Gadījumā, ja ar darbinieku tiek izbeigts darba līgums, Pasūtītājs par to pēc saviem ieskatiem rakstiski paziņo apdrošinātājam. Pamatojoties uz šiem paziņojumiem, apdrošinātājs sagatavo polises pielikumu, kas stājas spēkā ar atbrīvotā darbinieka kartes iesniegšanas dienu apdrošinātājam.
4. Apdrošināšanas līguma spēkā esamības laikā izmaksāto apdrošināšanas atlīdzību summu nosaka proporcionāli polises spēkā esamības laikam.
5. Ja izmaksāto apdrošināšanas atlīdzību summa ir lielāka par apdrošināšanas prēmijas daļu, kas aprēķināta proporcionāli polises spēkā esamības laikam, tad par šo pārsniegto apdrošināšanas atlīdzību summas daļu samazina atmaksājamo apdrošināšanas prēmijas daļu. Par šo samazinājumu tiek sastādīts akts.
6. Pirms termiņa izbeigto individuālo neizmantoto prēmijas daļu, apdrošinātājs pēc Pasūtītāja ieskatiem pārskaita uz Pasūtītāja norēķinu kontu, vai tas tiek ieturēts kā avanss turpmākās apdrošināšanas prēmijas iemaksai. Apdrošinātājs neietur izdevumus par administratīvajām izmaksām. Šajā gadījumā Apdrošinātājs iesniedz Pasūtītājam kredītrēķinu.
7. Apdrošinātājam jānodrošina pakalpojuma apmaksai iesniegto čeku apmaksa visā līguma darbības laikā un 3 (trīs) mēnešus pēc līguma darbības termiņa izbeigšanās, pēc apdrošinātās personas pieprasījuma iesniegto čeku atgriešana apdrošinātai personai bez papildu maksas.
8. Apdrošinātājam veselības apdrošināšanas pamatprogrammas (turpmāk – Pamatprogramma) ietvaros jānodrošina iespēja apdrošinātām personām saņemt pakalpojumu pretendenta līgumiestādēs, atbilstoši līgumiestādes cenrādim, apdrošinātai personai neveicot samaksu par pakalpojumu, kā arī neparedzot papildu samaksu par pakalpojumu un apakšlimitus, izņemot šajās tehniskajās specifikācijās noteiktos limitus un ierobežojumus. Prasība attiecas uz pakalpojumiem, par kuriem apdrošinātājs un pakalpojumu sniedzējs ir noslēguši līgumu.
9. Veselības apdrošināšanas Pamatprogramma ietvaros Apdrošinātājam jānodrošina iespēja apdrošinātajām personām saņemt pakalpojumu iestādēs, ar kurām apdrošinātājam nav noslēgts līgums, paredzot iespēju apdrošinātai personai veikt samaksu pakalpojuma saņemšanas iestādē un nodrošinot saņemtā pakalpojuma apmaksu pēc norēķinu dokumentu saņemšanas pilnā apmērā atbilstoši pakalpojuma sniedzēja apstiprinātam cenrādim.
10. Apdrošinātām personām ir tiesības kopā ar Pamatprogrammu izvēlēties piedāvātās apdrošināšanas papildprogrammas jebkādā kombinācijā un daudzumā.
11. Apmeklējumu skaits ambulatorās ārstniecības iestādēs – bez apmeklējumu reižu skaita ierobežojuma un limita noteiktā laika periodā.
12. Stacionārā palīdzība jānodrošina, neparedzot iepriekšēju saskaņošanu ar apdrošinātāju.
13. Apdrošināšanas polise stājas spēkā ne vēlāk kā apdrošināšanas līgumā noteiktajā termiņā.
14. **Minimālās prasības veselības apdrošināšanas programmām:**
    1. **Veselības apdrošināšanas Pamatprogramma** 
       1. Ambulatorās un stacionārās medicīniskās aprūpes pakalpojumi 100% apmērā ar kopējo apdrošinājuma summu 12 (divpadsmit) kalendārajos mēnešos ne mazāk kā 3000,00 EUR.
       2. PACIENTA IEMAKSAS UN LĪDZMAKSĀJUMS

Pacienta iemaksa 100% apmērā atbilstoši spēkā esošajiem normatīviem aktiem:

- Pacienta iemaksa par ambulatoro palīdzību;

- Pacienta iemaksa par ārstēšanos dienas stacionārā un diennakts stacionārā;

- Pacienta līdzmaksājums;

- Pacienta iemaksa valsts rehabilitācijas centros.

* + 1. AMBULATORĀ MEDICĪNISKĀ APRŪPE UN AMBULATORIE MAKSAS PAKALPOJUMI
    2. Ambulatorie maksas pakalpojumi 100% apmērā, kopējās apdrošinājuma summas (ne mazāk kā 3000,00 EUR) ietvaros, neparedzot limitu par saslimšanas gadījumu un apakšlimitu par pakalpojumu:
       1. ārstu, t.sk. speciālistu (docentu, profesoru) konsultācijas, izmeklējumi, ārstēšana;
       2. laboratoriskie izmeklējumi ar ārstējošā ārsta nosūtījumu (minimālais uzskaitījums):
* asins analīze, urīna analīze, fēču analīze, asins bioķīmiskie izmeklējumi (cukura līmenis, bilirubīns, Timola prove, amilāze, sārmainā fosfatāze, kreatinīns, holesterīns, ASAT, ALAT), reimotesti (siālskābe, C reaktīvais olbaltums, reimatoīdais faktors, antistreptolizīns O), vairogdziedzera hormoni (T3, T4, TSH), asins grupa, Rh faktors, onkocitoloģiskā izmeklēšana, histoloģiskā izmeklēšana, biopsijas materiālu izmeklēšana, serozo dobumu izmeklēšana;
  + - 1. dažāda veida diagnostika ar ārstējošā ārsta nosūtījumu (minimālais uzskaitījums):
* elektrokardiogrāfija, ehokardiogrāfija, fluorogramma, vēdera dobuma orgānu (aknu, žultspūšļa nieru u.c.) sonogrāfiska izmeklēšana un iegurņa orgānu (urīnpūšļa, dzemdes, prostatas u.c.) sonogrāfiska izmeklēšana ar endokavitālo zondi, kolposkopija, radionuklīdā diagnostika, audiogramma, asinsvadu sonogrāfiska un doplerogrāfiska izmeklēšana, skaitļotājtomogrāfijas izmeklējums ar un bez kontrastvielas (skaitļotājtomogrāfijas izmeklējums ar un bez kontrastvielas ne mazāk kā 2 (divas) reizes polises darbības laikā), magnētiskās rezonanses izmeklējums ar un bez kontrastvielas (magnētiskās rezonanses izmeklējums ar un bez kontrastvielas ne mazāk kā 2 (divas) reizes polises darbības laikā), rentgenogrāfija orgāniem un ķermeņa daļām, mammogrāfija, fibrogastroduodenoskopija u.c. endoskopiskie izmeklējumi;
  + - 1. ārstnieciskās manipulācijas, t.sk., injekcijas, blokādes u.c.;
      2. fizikālā terapija ar ārstējošā ārsta nosūtījumu (līdz 10 procedūrām saslimšanas gadījumā);
      3. ārsta vizītes un/vai procedūru laikā pielietotās/izmantotās medicīniskās preces (cimdi u.c.).
    1. Profilaktiskās vakcinācijas tiek segtas 100% apmērā:
       1. vakcinācija pret ērču encefalītu;
       2. vakcinācija pret gripu;
       3. vakcinācija pret A un B hepatītu;
       4. pneimo vakcīna.
    2. Medicīniskās apskates un izziņas tiek segtas 100% apmērā (bez apmeklējumu skaita ierobežojuma):
       1. medicīniskās apskates jebkādu izziņu saņemšanai.
    3. Ambulatorā rehabilitācija, limits, ne mazāk, kā 150,00 EUR:
       1. ambulatorā rehabilitācija ne mazāk, kā 10 (desmit) reizes apdrošināšanas periodā, saskaņā ar diagnozi un ārstējošā ārsta nosūtījumu - klasiskā ārstnieciskā masāža, ārstnieciskā vingrošana, manuālā terapija, ūdens procedūras, t.sk. dūņu procedūras;
       2. Neatliekamā palīdzība 100% apmērā kopējā atlīdzību limita ietvaros:

- Valsts neatliekamā medicīniskā palīdzība;

- Privāta neatliekamā palīdzība Rīgā;

- Apmaksā arī slimnieku transportēšanu ar medicīnas transportu uz medicīnas iestādi.

* + 1. STACIONĀRĀ MEDICĪNISKĀ APRŪPE
    2. Stacionārie maksas pakalpojumi paredzēti bez reižu skaita ierobežojuma un tiek segti 100% apmērā kopējās apdrošinājuma summas (ne mazāk kā 3000,00 EUR) ietvaros:
       1. maksa par katru diennakts vai dienas stacionārā pavadīto dienu sākot ar pirmo dienu;
       2. ārstu – speciālistu t.sk. profesoru un docentu konsultācijas;
       3. visa veida diagnostiskie, laboratoriskie un instrumentālie izmeklējumi;
       4. ārsta nozīmētas ārstnieciskās manipulācijas un procedūras maksas stacionārā;
       5. maksas operācijas bez skaita ierobežojuma (diennakts vai dienas stacionārā);
       6. ārstēšanās paaugstināta servisa apstākļos, ja tādus nodrošina ārstniecības iestāde.
  1. **Veselības apdrošināšanas papildprogrammas (minimāla apdrošināmo personu grupa katrai papildprogrammai - 5 personas):**
     1. Medikamentu iegāde ar 50% atlaidi, limits ne mazāk kā 220,00 EUR.
     2. Zobārstniecības pakalpojumi ar 50% atlaidi un limitu ne mazāk kā 320,00 EUR.
     3. Optikas preču iegāde ar 100% atlaidi, limits ne mazāk kā 70,00 EUR.
     4. Sporta nodarbību apmeklējums ne retāk kā 1x nedēļā, ne mazāk kā 60 x gadā, kopējais limits ne mazāk kā 360,00 EUR, viena apmeklējuma ierobežojums ne mazāk kā 6,00 EUR, jāparedz abonementu apmaksa.
     5. Sporta nodarbību vai veselību veicinošu nodarbību apmeklējums, ne retāk kā 1x nedēļā, ne mazāk kā 60 x gadā, kopējais limits ne mazāk kā 540,00 EUR, viena apmeklējuma ierobežojums ne mazāk kā 9,00 EUR, jāparedz abonementu apmaksa.
  2. **Atvērtā polise**
     1. Programma „Atvērtā polise” paredz segt jebkurus ārstēšanas, veselības veicināšanas un/vai profilakses pakalpojumus, diagnostiskus izmeklējumus ar augstas tehnoloģijas medicīniskās aparatūras izmantošanu, transportēšanu un medikamentu iegādi, optikas iegādi, zobārstniecību un zobu protezēšanu, rehabilitāciju, sporta – rehabilitācijas apmeklējumus, ārstniecisko palīgierīču iegādi, tml., kā arī citos neuzskaitītos gadījumos, par kuriem puses katrā gadījumā vienojas atsevišķi. Paredzētais atvērtās polises kopējais limits 8000,00 EUR ar iespēju līguma darbības laikā limitu atjaunot vai papildināt vai mainīt. Atvērtās polises neizmantotie līdzekļi viena mēneša laikā pēc apdrošināšanas līguma izbeigšanās jāatgriež apdrošināšanas ņēmējam. Apdrošinātājs ir tiesīgs, atgriežot neizmantoto atlikumu, ieturēt administratīvās izmaksas. Atvērtās polises administratīvās izmaksas nedrīkst pārsniegt 5% no kopējā polises limita. Limita apmaksas nosacījumi – pa daļām, 12 (divpadsmit) proporcionālos maksājumos. Pusēm ir tiesības vienoties par citādu apmaksas kārtību.

**4. pielikums**

AS „Pasažieru vilciens”

sarunu procedūras„Darbinieku veselības apdrošināšana”

nolikumam

LĪGUMS PAR VESELĪBAS APDROŠINĀŠANU (Projekts)

Rīgā, 2016.gada \_\_.\_\_\_\_\_\_\_\_\_\_\_

**Akciju sabiedrība „Pasažieru vilciens”**, turpmāk - Pasūtītājs, kuru uz statūtu pamata pārstāv tās valdes priekšsēdētājs Andris Lubāns un valdes loceklis Mikus Pērse, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk - Izpildītājs, kuru uz \_\_\_\_\_\_\_\_\_\_\_\_\_ pamata pārstāv\_\_\_\_\_\_\_\_\_\_\_\_\_\_\_, no otras puses, abi kopā saukti – Puses, bet katrs atsevišķi – Puse, pamatojoties uz iepirkuma procedūras – sarunu procedūras „Darbinieku veselības apdrošināšana”, iepirkuma identifikācijas Nr. AS”PV”/2016/46 rezultātiem, kas apstiprināti ar Pasūtītāja valdes 201\_\_.gada \_\_\_.\_\_\_\_\_\_\_ lēmumu Nr.\_\_\_-\_\_\_, noslēdz šo līgumu (turpmāk - Līgums), par turpmāk minēto:

**1. Līguma priekšmets un summa**

1.1. Izpildītājs apņemas veikt apdrošinājuma ņēmēja – AS „Pasažieru vilciens” darbinieku un viņu ģimenes locekļu (apdrošināmās personas) veselības apdrošināšanu, saskaņā ar Latvijas Republikā spēkā esošiem normatīvajiem aktiem, iepirkuma procedūras Tehniskajām specifikācijām (1.pielikums) un sava tehniskā un finanšu piedāvājuma iepirkuma procedūrai nosacījumiem – (2.pielikums), kas ir neatņemamas Līguma sastāvdaļas.

1.2. Līguma kopējā summa ir noteikta EUR**\_\_\_\_\_\_\_\_\_\_\_\_\_\_\_\_\_\_\_\_\_** (summa vārdiem).

1.3. Cena katrai apdrošināšanas programmai ir noteikta Līguma 2.pielikumā – Izpildītāja piedāvājumā.

1.4. Līguma summa bez atsevišķas vienošanās mainās, ja mainās apdrošināmo personu skaits. Līguma kopējā summa nedrīkst pārsniegt 418 000,00 EUR.

**2. Izpildītāja pienākumi**

2.1.Izpildītājs saskaņā ar šo Līgumu apņemas veikt Pasūtītāja - AS „Pasažieru vilciens” darbinieku un viņu ģimenes locekļu (apdrošināmo personu) veselības apdrošināšanu, iesniegt Pasūtītājam apdrošināšanas polisi, rēķinus pakalpojuma apmaksai, veikt citas šajā Līgumā un Latvijas normatīvajos aktos noteiktās darbības, kas nepieciešamas Līguma saistību izpildei.

**3. Pasūtītāja pienākumi**

3.1.Pasūtītājs apņemas sniegt visu savā rīcībā esošo informāciju attiecība uz apdrošināšanas priekšmetu, tajā skaitā – savlaicīgi iesniegt Izpildītājam apdrošināmo personu sarakstus nepieciešamās izmaiņas tajos un citu saistīto informāciju un/vai dokumentāciju, kas nepieciešama Izpildītājam ar šo Līgumu uzņemto saistību izpildē.

3.2. Pasūtītājs apņemas veikt samaksu šajā Līgumā noteiktajā kārtībā.

**4. Apdrošināšanas polises darbības termiņš**

4.1.Saskaņā ar šo Līgumu apdrošināšanas polises darbības termiņš ir viens gads no apdrošināšanas polises spēkā stāšanās dienas līdz Pušu līgumsaistību pilnīgai izpildei.

4.2. Apdrošināšanas polise stājas spēkā 2017.gada 1.martā.

**5. Apdrošināšanas polises darbības reģions**

5.1.Saskaņā ar šo Līgumu apdrošināšanas polise ir spēkā Latvijas Republikas teritorijā.

**6. Apdrošināšanas prēmiju samaksas kārtība**

6.1.Kopējais apdrošināšanas prēmijas apmērs, kas Pasūtītājam jāmaksā saskaņā ar šo Līgumu, ir noteikts šī Līguma 1.2.punktā. Faktiskais kopējais prēmijas apmērs tiks aprēķināts, vadoties no Līguma darbības laikā apdrošināto personu skaita un viņu izvēlēto apdrošināšanas pamatprogrammu un papildprogrammu apjoma.

6.2. Apdrošināšanas prēmiju Pasūtītājs samaksā Izpildītājam saskaņā ar Izpildītāja iesniegtiem rēķiniem, attiecīgās naudas summas pārskaitot uz Izpildītāja norādīto bankas norēķinu kontu.

6.3. Apmaksas nosacījumi –12 ( divpadsmit) maksājumi vienādās daļās, ne retāk, kā vienu reizi mēnesī, ņemot vērā veiktās izmaiņas apdrošināto personu sarakstā.

6.4. Pusēm ir tiesības savstarpēji rakstiski vienoties par citādu apmaksas veikšanas kārtību.

6.5. Apmaksa tiek veikta pēc rēķina, apdrošināšanas polises un tās pielikumu saņemšanas,10 (desmit) dienu laikā, ar pārskaitījumu, uz Izpildītāja norādīto norēķinu kontu bankā.

6.6. Puses vienojas, ka Līguma darbības ietvaros Izpildītājs rēķinus sagatavo elektroniskā veidā un par derīgiem tiek uzskatīti arī rēķini bez paraksta, vai ar paraksta aizstājumu ar elektronisku apliecinājumu svītru koda veidā, un tos drīkst iesniegt Pasūtītājam klātienē, vai nosūtot pa pastu vai uz Pasūtītāja kontaktpersonas e-pasta adresi.

**7. Īpašie nosacījumi**

7.1. Ja Pusēm Līguma izpildes laikā par apdrošināšanas priekšmetu vai ar apdrošināšanu saistītiem jautājumiem rodas domstarpības, tad Pusēm ir tiesības vērsties atzinuma saņemšanai kompetentās un neatkarīgās iestādēs vai pieaicināt neatkarīgus ekspertus. Pakalpojumu apmaksā Puse, kas ekspertu ir pieaicinājusi.

7.2. Pusēm ir tiesības, savstarpēji vienojoties, izdarīt izmaiņas Līgumā.

7.3. Visas izmaiņas, par kurām Puses ir vienojušās, ir spēkā, ja ir noformētas rakstveidā un ir Pušu parakstītas.

**8. Pušu atbildība un strīdu izskatīšanas kārtība**

8.1.Puses ir atbildīgas par otrai Pusei nodarītajiem zaudējumiem, kas radušies šajā Līgumā minēto saistību neizpildes vai nepienācīgas izpildes dēļ.

8.2. Puses savstarpēji atbild par otrai Pusei nodarītajiem zaudējumiem, kas radušies vienas Puses prettiesiskas darbības, rupjas neuzmanības vai ļaunprātīgas rīcības rezultātā.

8.3. Visi strīdi, kas rodas starp Pusēm, tiek risināti sarunu ceļā.

8.4. Ja savstarpēja vienošanās sarunu ceļā netiek panākta, strīds tiks izšķirts Latvijas Republikā spēkā esošo normatīvo aktu noteiktajā kārtībā.

**9. Līguma sastāvdaļas**

9.1. Šī Līguma neatņemamas sastāvdaļas ir 1.pielikums, 2.pielikums un visi dokumenti, kas tiek sastādīti starp Pusēm Līguma darbības laikā un attiecas uz šo Līgumu.

**10. Līguma darbības termiņš un tā pirmstermiņa izbeigšanas kārtība**

10.1.Līgums stājas spēkā tā parakstīšanas dienā.

10.2. Līgums ir spēkā līdz Pušu saistību izpildei pilnā apmērā.

10.3. Pasūtītājam ir tiesības izbeigt šo Līgumu vienpusējā kārtā pirms termiņa, ja Izpildītājs nepilda uzņemtās saistībās Līgumā noteiktajā apjomā vai termiņā, informējot par to Izpildītāju ne mazāk kā 60 (sešdesmit) dienas iepriekš.

10.4. Izbeidzot Līgumu pirms noteiktā termiņa, Pusēm ir pienākums līdz Līguma izbeigšanai veikt savstarpējos norēķinus pilnā apmērā.

**11. Papildu noteikumi**

11.1.Visus iesniegumus, paziņojumus, pieteikumus, citus dokumentus, kas ir saistīti ar šo Līgumu, Puses apņemas noformēt rakstveidā un nosūtīt otrai Pusei pa pastu uz šajā Līgumā norādīto adresi, vai arī izmantojot faksu vai e-pastu, un šādi saņemtā informācija ir Pusēm juridiski saistoša, ja ir izmantoti šajā Līgumā minēto par Līguma izpildi Pušu atbildīgo personu saziņas kanāli. Pušu paziņojumi uzskatāmi par saņemtiem un saistošiem 3.(trešajā) darba dienā pēc to nodošanas nosūtīšanai pasta iestādē vai nākamajā darba dienā pēc to nosūtīšanas uz šajā Līgumā norādīto Puses e-pasta adresi vai faksa numuru, vai nekavējoties pēc nodošanas personīgi Pušu atbildīgajiem pārstāvjiem.

11.2. Visi jautājumi, kas nav atrunāti šajā Līgumā, kā arī visas tiesiskās attiecības, kas izriet no šī Līguma, tiek risinātas saskaņā ar Latvijas Republikā spēkā esošajiem normatīvajiem aktiem. Pretrunu gadījumā starp šo Līgumu un Izpildītāja veselības apdrošināšanas noteikumiem, noteicošie ir Līguma noteikumi.

11.3. Šī Līguma grozījumi un papildinājumi būs spēkā tikai tad, ja tie būs noformēti rakstveidā un tos būs parakstījuši abu Pušu attiecīgi pilnvaroti pārstāvji.

11.4. Izpildītāja kontaktpersona šī Līguma izpildes laikā ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

11.5. Pasūtītāja kontaktpersona šī Līguma izpildes laikā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

11.6. Pušu kontaktpersonas Līguma darbības laikā nodrošina informācijas apmaiņu starp Pusēm.

11.7. Parakstot šo Līgumu, Pušu pilnvarotie pārstāvji apliecina, ka tiem ir visas tiesības uzņemties Līgumā noteiktās saistības.

11.8. Šis Līgums ir sagatavots un parakstīts 2 (divos) eksemplāros, pa vienam Līguma eksemplāram katrai no Pusēm.

11.9. Abi Līguma eksemplāri ir ar vienādu juridisku spēku.

Pielikumi:

1.pielikums - Tehniskās specifikācijas;

2.pielikums - Izpildītāja tehniskais un finanšu piedāvājums sarunu procedūrai.

**12. Pušu rekvizīti un pilnvaroto pārstāvju paraksti**

|  |  |
| --- | --- |
| **Pasūtītājs:** | **Izpildītājs:** |

|  |  |
| --- | --- |
| **AS „Pasažieru vilciens”**  Turgeņeva iela14, Rīga, LV-1050  Reģ. Nr. 40003567907  PVN reģ. Nr. LV40003567907  Norēķinu rekvizīti:  Swedbank AS  Kods:HABALV22  Konts LV76HABA0551002713776  \_\_\_\_\_\_\_\_\_\_\_\_\_\_\_\_\_\_\_A.Lubāns  \_\_\_\_\_\_\_\_\_\_\_\_\_\_\_\_\_\_\_M.Pērse | \_\_\_\_\_\_\_\_\_\_\_\_\_\_\_\_\_\_\_\_ |